paragraph_text: Obrazovao se za preuzimanje obiteljskog bankarskog posla u francuskoj banakarskoj podružnici de Rothschild Frères, a nakon školovanja je odrađivao pripravništvo u drugim obiteljskim podružnicama u Austrijskom Carstvu i Ujedinjenom Kraljevstvu. Godine 1848. otputovao je u SAD kako bi istražio mogućnost širenja obiteljskog posla preko Atlantika, ali se ipak zadržao na poslovanju u Francuskoj.